Starfsmenn í einni af stærri byggingum Grafarholts munu ekki láta sitt ( og annarra ) eftir liggja á mánudaginn milli kl. 11 og 13 en þá ætla allir starfsmenn Vínlandsleiðar 12 - 16 að plokka í sínu nánasta umhverfi en gróflega áætlað má reikna með vel á þriðja hundrað manns þegar mest verður . Tómas hjá Bláa hernum ætlar svo að koma ruslinu á sinn stað hjá Sorpu ! ; ) Með þessu vilja fyrirtækin vekja athygli á þeirri samfélagslegu ábyrgð sem á okkur öllum hvílir , einstaklingum , stofnunum og fyrirtækjum , að minnka rusl í umhverfinu . Til viðbótar skora starfsmenn Matís á aðra að gera slíkt hið sama og nefnum við sérstaklega Nýsköpunarmiðstöð , Keldur og Matvælastofnun að drífa sig í plokkið !